ভারতে এই রোহিঙ্গা শরণার্থীদের নিয়ে নানাবিধ বিতর্ক চলছে। বিতর্কের জল গড়িয়েছে সুপ্রিম কোর্টেও। জাতীয় নিরাপত্তার কারণে রোহিঙ্গা শরণার্থীদের দেশে ঠাঁই দিতে নারাজ কেন্দ্র। এর বিরুদ্ধে মুখ খুলেছে একাধিক রাজনৈতিক দল এবং সংগঠন। রোহিঙ্গাদের এদেশে থাকতে দেওয়ার পক্ষে সওয়াল করেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। সকলকে বিষয়টি মানবিক দিক থেকে ভাবার কথা বলেছেন মমতা।